કોંગ્રેસ અને ભાજપમાં ટિકિટોની વહેંચણીની કમઠાણ મધ્ય પ્રદેશ, રાજસ્થાનમાં ચાલી રહી છે, તેની વાત કરતાં પહેલાં નોટાના સંદર્ભમાં જાગેલી બીજી એક શક્યતાની પણ ચર્ચા કરી લઈએ. નોટા સાથે એસસી-એસટી કાયદામાં સુધારાને જોડવામાં આવી રહ્યો છે. કેવી રીતે? મધ્ય પ્રદેશમાં એસટી અને રાજસ્થાનમાં એસસીની વસતિ ઘણી છે. આ બંને જૂથો રાજી થાય તે રીતે સરકારે કાયદામાં સુધારો કર્યો હતો. સુપ્રીમ કોર્ટે કહ્યું કે એસસી-એસટી એક્ટમાં બહુ કડક જોગવાઈ છે. ફરિયાદ થાય કે તરત ધરપકડ થઈ જાય છે. તે જોગવાઈ રદ કરવામાં આવી, પણ કેન્દ્ર સરકારે કાયદામાં સુધારો કરીને કાયદાને ફરી કડક બનાવ્યો.